יאן ארטוס ברטראן

יאן ארטוס ברטראן (בצרפתית: Yann Arthus-Bertrand; נולד ב-13 במרץ 1946) הוא צלם, במאי ועיתונאי צרפתי, פעיל וסמל בינלאומי למאבק בתחום שמירת הסביבה. ברטראן נולד בפריז למשפחת תכשיטנים מפורסמת, אשר בין השאר מופקדת על ייצור אותות הכבוד לממשלת צרפת מאז המהפכה הצרפתית והוא אח לחמישה. בשנת 1963, כשהוא בן 17, עזב את הבית במטרה להיכנס לעסקי הקולנוע. הוא החל בעבודות שירות באולפני קולנוע ואחר כך מצא עבודה כעוזר במאי. כעבור כמה שנים החל לקבל עבודות בתור שחקן. לאחר תקופה קצרה, עזב את תעשיית הקולנוע לטובת עבודה בספארי, באזור אלייה במרכז צרפת, ובגיל 30, עבר לשמורת מסאי מארה בדרם מערב קניה, לכתיבת דוקטורט על אריות. למימון לימודיו, עבד בשמורה כטייס כדור פורח, והנופים שראה מהאויר, היו ההשראה לעבודתו בצילום. לאחר שעבר עם משפחתו לאפריקה, פגש בקניה את ג'ונתן סקוט, צלם טבע, והוא הוביל אותו לעניין בצילום. בשנות ה-80, ברטראן החל לעבוד כצלם בעבור הנשיונל ג'יאוגרפיק, "לה פיגארו" ו"פארי מאץ". במשך כ-10 שנים, תיעד גם מכוניות ואופנועים המותירים שובלי עשן, במרוץ פריז דקר. ב-2007, בקר גם בישראל במסגרת סיבוביו בעולם. בשנת 1992, בעקבות דברים ששמע בכנס ועידת האקלים בריו, החליט להתמסר לפרויקט לצלם את כדור הארץ מלמעלה. לאחר גיוס כספים לפרויקט שכלל גם את משכון ביתו, החל בצילומים. הוא טס מעל 80 ארצות במשך שנתיים וב־1999, פרסם את הספר Earth from Above, "מבט לאדמה מן השמיים", אשר זכה להצלחה ענקית, נמכר בלמעלה מ-4 מיליוני עותקים ותורגם ל-27 שפות. ספרו הוא ספר הצילום המצליח ביותר בעולם בשנת 2009, יצא לאקרנים הסרט התיעודי Home, המכיל צילומים אוויריים של מקומות שונים ב-54 מדינות ברחבי כדור הארץ. בשנת 2012, יצא סרטו התיעודי "Planet Ocean" - כוכב הלכת אוקיינוס", העוסק בהיסטוריה של האורגניזמים החיים באוקיינוס, והיחסים שיש להם זה עם זה ועם בני האדם. בשנת 2015, יצא לאקרנים הסרט התיעודי "Human" - "פני האנושות", של ראיונות קצרים עם אנשים מאות אנשים מסביב לעולם. הסרט נוצר בעקבות פרויקט של צוותו, שראיין 6,000 אנשים ברחבי העולם. אלה ספרו על חייהם וחלומותיהם לצד הקשיים, ומתוכם נבחרומספר עדויות לצד צילומי נופים מהארצות שמהן הם באו. בשנת 2019 עתיד לצאת הסרט התיעודי Woman,[דרוש מקור] מאין המשך של הסרט Human, אך עוסק בנשים בלבד מסביב לעולם.[דרוש מקור] ב-2021, הציג את סרטו "ירושה", בועידת האקלים הבינלאומי, בגלאזגו, בנוכחות הנסיך צ'ארלס. להבנתו, התחזית אינה אופטימית, ולפיכך הוא גם מצדיק את מאבקה של גרטה טונברי בנושא. ב-2021, עובד על סרט בנושא פליטים. ארגונים אקולוגים ראדיקליים, בקרו את חברותו במועצת המנהלים של תאגיד LVMH, האחראי למותגי יוקרה בתעשיית המזון והאופנה, ואת זיהום האויר, הכרוך בצילומים מכלי תעופה. ברטראן ניסה להציג את צילומיו במוזיאונים, אך נענה בשלילה. לכן, הוא מציג בכל העולם את תמונותיו, בתערוכות חינם, התלויות באוויר הפתוח, ומנה 250 תערוכות עד 2021 ברטראן הקים את העמותה העוסקת בחינוך לאקולוגיה ולתרבות ותורם לה את הכנסותיו מפעילותו בדירקטוריון האופנה "קרינג" אשתו הראשונה הייתה בעלת פארק לחיות בר בצרפת ובמשך עשר שנים עזר לה לתחזק את המקום וכך אהבתו אל הטבע. בגיל 30, ההתגרש מאשתו והתחתן עם אשה אחרת, ונסע לאפריקה עמה ועם שני ילדיה. מדיה וקבצים בנושא יאן ארטוס ברטראן בוויקישיתוף אתר האינטרנט הרשמי של יאן ארטוס ברטראן יאן ארטוס ברטראן, ברשת החברתית אקס (טוויטר) יאן ארטוס ברטראן, ברשת החברתית Goodreads יאן ארטוס ברטראן, במסד הנתונים הקולנועיים IMDb (באנגלית) יאן ארטוס ברטראן, באתר AllMovie (באנגלית) יאן ארטוס ברטראן, במסד הנתונים הקולנועיים KinoPoisk (ברוסית) יאן ארטוס ברטראן, באתר MusicBrainz (באנגלית) יאן ארטוס ברטראן, באתר Discogs (באנגלית) Yann Arthus-Bertrand: Looking down on creation, Tim Adams ,הגארדיאן. שבק, תמר (2021-11-05). "הצלם שתיעד את העולם מלמעלה: "בסופו של דבר, גרטה טונברג צודקת"". Ynet. נבדק ב-2021-11-11.